# Afrodita de Cnidos

### De Viquipèdia

Afrodita de Cnidos. Representada en una antiga moneda

L’Afrodita de Cnidos ens és coneguda per diverses còpies romanes. Ha estat considerada ja des de l’antiguitat com a l’obra mestra del seu autor, Praxíteles i gaudia de molt prestigi, sembla que ja era un atractiu turístic a l’època. L’original, que era al temple d’Afrodita de l’antiga Cnidos (Àsia Menor), va desaparèixer en un incendi a Constantinoble, on l’havia portat l’emperador Teodosi. Estava disposada en un pavelló on hom podia veure-la des de tots els angles. Hom la considerava la primera estàtua femenina nua i fins i tot fou rebutjada pels habitants de Cos, que s’estimaren més una de vestida. De les seves còpies, es considera que la millor és la que es conserva als Museus del Vaticà (la Venus Colonna). La popularitat de l’obra va inspirar-ne d’altres, però amb notables variants: Venus Capitolina, Venus ajupida...

Còpies:

- Afrodita de Cnidos (Venus Colonna), còpia romana. Museu Pio Clementino, Vaticà
- Cap de l’Afrodita de Cnidos, còpia romana. Museu del Prado, Madrid
- Cap de l’Afrodita de Cnidos, (núm. 421) còpia romana, s. II dC. Museu del Louvre, París
- Cap de l’Afrodita de Cnidos, (núm. 561) còpia romana, s. II dC ?. Museu del Louvre, París
- Cap Kaufmann, cap 150 aC. Museu del Louvre, París
- Afrodita de Cnidos, còpia del segle II dC. Museu del Louvre, París
- Cap de l’Afrodita de Cnidos, còpia romana. Museu d’Olímpia
- Cap de l’Afrodita de Cnidos, còpia romana. Museu Arqueològic, Atenes
- Afrodita de Cnidos, còpia. Museu Palau Altemps, Roma

Cap de l'Afrodita de Cnidos (Atenes) | Venus Colonna | Cap Kaufmann | Cap de l'Afrodita de Cnidos Louvre, 421
Tors de l'Afrodita de Cnidos (Louvre) | Cap de l'Afrodita de Cnidos Louvre 561

Obtingut de "http://ca.wikipedia.org../../../a/f/r/Afrodita_de_Cnidos_72de.html"

Categoria: Escultures

##### Views

- Article
- Discussió
- Revisió actual

##### Cerca

##### En altres llengües

- English
- עברית
- Português